b"\n_START_ARTICLE_\nJean-Fran\xc3\xa7ois Pil\xc3\xa2tre de Rozier\n_START_SECTION_\nPrimers vols\n_START_PARAGRAPH_\nJean-Fran\xc3\xa7ois, el 4 de juny de 1783 va presenciar el primer vol del globus dels germans Montgolfier. El 19 de setembre va ajudar en el primer vol lliure tripulat per \xc3\xa9ssers vius, una cabra, un \xc3\xa0nec i un gall, en el Aerostat R\xc3\xa9veillon fabricat pels germans Montgolfier i Jean-Baptiste R\xc3\xa9veillon. Aquest vol es realitz\xc3\xa0 al jard\xc3\xad frontal del Palau de Versalles. _NEWLINE_Despr\xc3\xa9s de pujar en un globus captiu a una altura d'uns 25 metres, possiblement el 15 d'octubre de 1783, i de fer diverses proves, va protagonitzar el primer vol lliure tripulat de la hist\xc3\xb2ria el 21 de novembre de 1783 acompanyat pel Marqu\xc3\xa8s d'Arlandes. Durant el vol, de 25 minuts, utilitzant un globus aerost\xc3\xa0tic dels germans Montgolfier, van arribar a una al\xc3\xa7ada de 3.000 peus (914m) damunt de Par\xc3\xads, recorrent una dist\xc3\xa0ncia d'uns 9 kil\xc3\xb2metres des del Ch\xc3\xa2teau de la Muette fins Butte-aux-Cailles, i des d'all\xc3\xa0 sobre els afores de Par\xc3\xads. Suficient combustible va romandre a bord al final del vol que hauria perm\xc3\xa8s al globus volar entre quatre i cinc vegades m\xc3\xa9s lluny. Tanmateix, les brases del foc estaven cremant l'estructura del globus i s'havien d'eliminar amb esponges. Com que semblava que podrien destruir el globus, Pil\xc3\xa2tre es va treure el seu abric per aturar el foc."